Na temelju članka 58. i 118. Zakona o odgoju i obrazovanju u osnovnoj i srednjoj školi (NN br 87/08, 86/09, 92/10, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) i članka 28. Statuta I. gimnazije, Školski odbor I. gimnazije na prijedlog ravnateljice te i uz prethodno provedenu raspravu na Nastavničkom vijeću, Vijeću roditelja i Vijeću učenika, na 11. sjednici održanoj dana 4. listopada 2022. godine, donio je:

**ODLUKU O IZMJENI PRAVILNIKA O KUĆNOM REDU I. GIMNAZIJE**

Članak 1.

U Pravilniku o o kućnom redu (Klasa: 012-04/19-01/02, Urbroj: 251-84-19-01 od 6. svibnja 2021. godine) članak 27. se mijenja i sada glasi:

„ Učenik mora:

-kulturno se ponašati u školi i izvan nje,

-održavati čistima i urednima prostore Škole,

-mirno ući u učionicu i pripremiti se za rad,

-nakon ulaska u učionicu odjevne predmete i osobne stvari odložiti na mjesto određeno za tu namjenu,

-uljudno se odnositi prema nastavnicima, drugim radnicima škole i strankama.

Nisu dozvoljene majice s uskim bretelama (uže od 3 cm), niti majice koje otkrivaju trbuh i leđa (crop top).

Odjeća ne smije biti prozirna i donje rublje ne smije biti vidljivo.

Hlače moraju biti primjerene dužine; nisu dozvoljeni dresovi, vruće hlačice i mini suknje.

Odjeća i nakit ne smiju sadržavati uvredljive natpise i simbole.“

Članak 2.

Članak 38. stavak 3. se mijenja i sada glasi:

„Na satovima predmetni nastavnik može zatražiti da se mobiteli i drugi elektronički uređaji ugase i odlože u poseban, za to određen, prostor pod nadzorom predmetnog nastavnika.“

Članak 3.

Ova Odluka o izmjeni Pravilnika stupa na snagu osmog dana od objave na oglasnoj ploči Škole.

Predsjednica Školskog odbora

Meri Matušan

Ravnateljica

Dunja Marušić Brezetić

Klasa: 011-03/22-02/06

Urbroj: 251-84-22-01

Zagreb, 4. listopada 2022.

Ova Odluka objavljena je na oglasnoj ploči dana 5. listopada 2022., a stupa na snagu 13. listopada 2022. godine.